CELEX: C2007/199/05
Language: mt
Date: 2007-08-25 00:00:00
Title: Kawża C-369/04: Sentenza tal-Qorti tal-Ġustizzja (Awla Manja) tas- 26 ta' Ġunju 2007 (talba għal deċiżjoni preliminari tal-VAT and Duties Tribunal, London — Ir-Renju Unit) — Hutchison 3G UK Ltd, mmO 2 plc, Orange 3G Ltd, T-Mobile (UK) Ltd, Vodafone Group Services Ltd vs Commissioners of Customs & Excise (Sitt Direttiva tal-VAT — Tranżazzjonijiet taxxabbli — Kunċett ta' attività ekonomika — Artikolu 4(2) — Attribuzzjoni ta' liċenzji li jippermettu l-użu ta' parti definita ta' l-ispettru ta' frekwenzi rriżervat għas-servizzi ta' telekomunikazzjoni)

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/3
            
         Sentenza tal-Qorti tal-Ġustizzja (Awla Manja) tas-26 ta' Ġunju 2007 (talba għal deċiżjoni preliminari tal-VAT and Duties Tribunal, London — Ir-Renju Unit) — Hutchison 3G UK Ltd, mmO2 plc, Orange 3G Ltd, T-Mobile (UK) Ltd, Vodafone Group Services Ltd vs Commissioners of Customs & Excise
   (Kawża C-369/04) (1)
   
   (Sitt Direttiva tal-VAT - Tranżazzjonijiet taxxabbli - Kunċett ta' “attività ekonomika’ - Artikolu 4(2) - Attribuzzjoni ta' liċenzji li jippermettu l-użu ta' parti definita ta' l-ispettru ta' frekwenzi rriżervat għas-servizzi ta' telekomunikazzjoni)
   (2007/C 199/05)
   Lingwa tal-kawża: L-Ingliż
   Qorti tar-rinviju
   VAT and Duties Tribunal, London
   Partijiet fil-kawża prinċipali
   
      Rikorrenti: Hutchison 3G UK Ltd, mmO2 plc, Orange 3G Ltd, T-Mobile (UK) Ltd, Vodafone Group Services Ltd
   
      Konvenut: Commissioners of Customs & Excise
   Suġġett
   Talba għal deċiżjoni preliminari — VAT and Duties Tribunal, London — Interpretazzjoni ta' l-Artikolu 4 (1), (2) u (5) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) — Kunċett ta' “attività ekonomika” — Attivitajiet jew tranżazzjonijiet magħmula minn istituzzjoni regolata taħt id-dritt pubbliku in kwantu awtorità pubblika — Allokazzjoni ta' frekwenzi lill-operaturi ta' sistemi ta' telekomunikazzjonijiet mobbli, permezz ta' sejħa għal offerti
   Dispożittiv
   L-Artikolu 4(1) u (2) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, għandu jiġi interpretat fis-sens li l-attribuzzjoni mill-awtorità regolatorja nazzjonali, responsabbli għall-assenjazzjoni ta' frekwenzi, tal-liċenżji bħalma huma l-liċenzji ta' telekomunikazzjoni tat-tielet ġenerazzjoni magħrufa bħala “UMTS”, permezz tat-tqegħid għall-irkant tal-liċenzji għall-użu ta' tagħmir ta' telekomunikazzjoni, ma tikkostitwixxix attività ekonomika fis-sens ta' din id-dispożizzjoni u, konsegwentement, ma taqax fil-kamp ta' applikazzjoni ta' din id-Direttiva.
   
      (1)  ĠU C 273, 06.11.2004.